11,387,791 members (42,028 online)
Cool! mdumas21-Dec-07 8:49 Sample code that works: I like it. Last Visit: 31-Dec-99 19:00 Last Update: 18-Apr-15 15:31Refresh1 ‘Dan Matjila moet nóú waai by OBK’ | Netwerk24
Deur Hanlie Stadler 23 November 2018 10:09
Dis onaanvaarbaar dat dr. Daniel Matjila, uitvoerende hoof van die Openbare Beleggingskorporasie (OBK), nog vyf maande lank in sy pos kan bly, reken die Vereniging vir die Monitering en Voorspraak van Staatspensioene (AMAGP).
Dr. Dan Matjila, uitvoerende hoof van die Openbare Beleggingskorporasie. Foto: Elizabeth Sejake
Die reaksie kom nadat Matjila glo aangebied het om te bedank, maar eers oor vyf maande. Jabulani Sikhakhane, woordvoerder van Tito Mboweni, minister van finansies, het aan Netwerk24 bevestig hulle is bewus hiervan, maar die proses is nou in die hande van die OBK. Die OBK het nie op navrae gereageer nie.
Stemmet verwys na die kommissie van ondersoek na die OBK se beleggingsbesluite wat pres. Cyril Ramaphosa middel Oktober aangewys het. Regter Lex Mpati, voorheen regterpresident van die appèlhof, sal die kommissie lei. Gill Marcus, voormalige president van die Reserwebank, en die batebestuurder Emmanuel Lediga sal Mpati bystaan.
Die OBK belê die geld van die pensioenfonds van staatsamptenare, die GEPF.
Matjila was reeds self die onderwerp van verskeie ondersoeke. Op 21 Oktober is ’n forensiese verslag deur adv. Geoff Budlender oor Matjila en die OBK se finansiële hoof, Matshepo More, aan die OBK oorhandig. Dis nog nie bekend wat in die verslag staan nie.
Stemmet sê die feit dat Matjila hoegenaamd verdink is daarvan dat hy omkoopgeld van R5 miljoen van VBS Mutual Bank ontvang het om OBK-geld in dié mislukte bank te belê, is ’n verdere rede waarom hy geskors moet word.
“Buiten die bespiegeling in adv. Terry Motau se verslag, is daar nog geen bewyse dat dr. Dan by die VBS-aangeleentheid betrokke was nie. Dit is egter ondenkbaar dat die OBK nie bewus was of vermoed het dat daar ernstige probleme by die bank was nie.
“Dan moes hy as uitvoerende hoof sekerlik ook geweet het en kom art. 34 van die Wet op die Voorkoming en Bekamping van Korrupsie ter sprake – selfs al is daar net korrupsie en bedrog vermoed. Dieselfde geld natuurlik die GEPF en dié se raad van trustees.
“Dis interessant dat niemand nog ooit ingevolge dié wet aangekla is nie en dít in ’n land wat vrot is van korrupsie.”
Art. 34 gaan daaroor dat uitvoerende bestuurders, direkteure, staatsamptenare en ouditkomiteelede almal verplig is om “werklike of vermoedelike misdade” aan die Valke aan te meld.
“Sou sowel die OBK as die raad van trustees (van die GEPF) onkunde pleit, kom die moontlikheid van siviele eise teen hulle in hul persoonlike hoedanigheid natuurlik as gevolg van hul gebrek aan behoorlike monitering van beleggings natuurlik ter sprake.”
Meer oor: Gepf | Obk | Adv. Terry Motau | Staatspensioenfonds | Openbare Beleggingskorporasie